hotchpotch/miracl-hf-unified huggingface dataset:
พาตาโกไททัน
พาตาโกไททัน (อังกฤษ ; Patagotitan) (ชื่อวิทยาศาสตร์:Patagotitan mayorum) เป็นไดโนเสาร์ซอโรพอด ถูกค้นพบในปี 2013 แต่มันเพิ่งถูกตั้งชื่อในปี 2017 โดยมันได้ครองตำแหน่งไดโนเสาร์ที่ใหญ่ที่สุดแทนอาร์เจนติโนซอรัส มันมีชีวิตอยู่ในอเมริกาใต้ เมื่อราวๆ 101 ล้านปีก่อน เมื่อทีมนักบรรพชีวินจาก Egidio Feruglio Paleontology Museum(MEF) ได้ตรวจสอบชิ้นส่วนอย่างละเอียด พวกเขาจึงสรุปได้ว่า ซอโรพอดตัวนี้มีขนาด 69 ตัน และ ยาวกว่า 40 เมตร ซึ่งยังไม่โตเต็มที่(เมื่อโตเต็มที่คาดว่าอาจหนักได้ถึง 80 ตัน)และเป็นสกุลใหม่ของโลก แม้ว่าพาตาโกไททันจะใหญ่ที่สุด ณ ตอนนี้ แต่ในอนาคตอาจมีซอโรพอดที่ใหญ่กว่ารอการค้นพบอยู่ต่อไปก็เป็นได้
ดับเบิลยูซีดับเบิลยู สปริงสแตมพีด
ดับเบิลยูซีดับเบิลยู สปริงสแตมพีด () เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1994 และช่วงปี ค.ศ. 1997 ถึง ค.ศ. 2000 รวม 5 ครั้ง โดยจัดขึ้นในช่วงเดือนเมษายน
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
ไฟเย็น
ไฟเย็น () เป็นดอกไม้ไฟขนาดเล็ก
ลักษณะเป็นก้านลวดซึ่งมีเชื้อเพลิงแข็งพอกหนาอยู่ด้านหนึ่ง
โดยเหลือปลายอีกด้านเป็นลวดเปลือยไว้สำหรับถือ,
เมื่อทำการจุดไฟที่ปลายด้านเชื้อเพลิงแล้ว
จะให้ประกายแสงพุ่งเป็นเส้นสั้นๆ ออกมาเป็นรัศมีจากจุดที่เผาไหม้,
ซึ่งดอกไม้ไฟชนิดนี้จะไม่มีเสียงดัง
และสามารถถือไว้กับมือได้
จึงนิยมนำมาให้เด็กๆ เล่น
ไฟเย็น ปกติจะทำจากลวดโลหะแข็ง
ยาวประมาณ 2/3 ฟุต
นำมาจุ่มลงในส่วนผสมเชื้อเพลิงข้น
ซึ่งพื้นฐานจะประกอบด้วยผงโลหะสร้างประกาย
ผสมกับสารออกซิไดซ์ช่วยเผาไหม้
กวนรวมกับตัวประสาน
(จำพวกไนโตรเซลลูโลส หรือเด็กซ์ตริน),
โดยเมื่อจุ่มจนพอกหนาได้ที่ ก็จะนำออกมาตากไว้ให้แห้ง
ในตอนท้ายของการผลิต
มักจะมีการแต้มสีเป็นจุดเล็กๆ ไว้ที่ปลายด้านเชื้อเพลิงของไฟเย็นแต่ละก้าน
เพื่อระบุสีของประกายที่จะออกมาเมื่อจุดไฟ,
โดยสีของไฟเย็นจะขึ้นกับชนิดของผงโลหะที่ใช้ในการผลิต
และสารประกอบเจือปนที่ใส่เพิ่มเติมลงไปด้วย
โซราน เซฟ
โซราน เซฟ ( ; เกิด 8 ตุลาคม ค.ศ. 1974) เขาเป็นนายกรัฐมนตรีมาซิโดเนีย เมื่อวันที่ 31 พฤษภาคม ค.ศ. 2017 และเขาอยู่ในพรรคสหภาพประชาธิปไตยทางสังคม เขาเป็นสมาชิกของรัฐสภามาซิโดเนียเมื่อปีค.ศ. 2003 ถึง 2005 และเขากลับมาเป็นรองประธานของพรรคสหภาพประชาธิปไตยทางสังคม ในค.ศ. 2006
โซราน เซฟ เกิดเมื่อวันที่ 8 ตุลาคม ค.ศ. 1974 ที่สตูว์มิคา, มาซิโดเนีย เขาเป็นสมาชิกของ SDSM ตั้งแต่ปีพ.ศ. 2539 จบการศึกษาจากคณะเศรษฐศาสตร์ในมหาวิทยาลัยแห่งสโกเปียในปีพ.ศ. 2540 และได้รับปริญญาด้านเศรษฐศาสตร์การเงินในมหาวิทยาลัยเดียวกัน เขาได้รับเลือกให้เป็นนายกเทศมนตีเมืองสติวมิกา เมื่อค.ศ. 2005 – ค.ศ. 2016
พรรคของโซราน เซฟ ชนะไปด้วยคะแนนเสียง 436,981 เสียง โดย 42,000 เสียงมาจากชาวแอลเบอเนีย , 60% จากเซอร์เบีย, 50% จากตุรกี และ 45% จากโรมานี
วัลเทอร์ ฟ็อน ไรเชอเนา
วัลเทอร์ คาร์ล แอ็นสท์ เอากุสท์ ฟ็อน ไรเชอเนา () เป็นจอมพลแห่งกองทัพบกของนาซีเยอรมนีในช่วงสงครามโลกครั้งที่สอง เขาเป็นบัญชาการกองทัพที่หกในปฏิบัติการบาร์บารอสซาระหว่างการรุกรานสหภาพโซเวียตใน ค.ศ. 1941 เขาเป็นผู้ออกคำสั่งซึ่งเปิดทางให้ทหารเยอรมันสังหารหมู่พลเรือนชาวยิวบนแนวรบด้านตะวันออก เขาเป็นผู้รับผิดชอบการสังหารหมู่ชาวยิวกว่า 33,000 คนที่บาบินยาร์ รวมถึงการสังหารหมู่อื่น ๆ ในช่วงการล้างชาติโดยนาซี
ไรเชอเนาเสียชีวิตจากโรคหลอดเลือดจากการเผชิญกับอากาศหนาวจัดในสหภาพโซเวียตในวันที่ 14 มกราคม ค.ศ. 1942 ระหว่างที่เยอรมันกำลังถอนทัพออกจากโซเวียต ฮิตเลอร์จัดรัฐพิธีศพให้เขาอย่างสมเกียรติ
วอลเลย์บอลชายชิงแชมป์โลก 2018 รอบคัดเลือก โซนอเมริกาใต้
วอลเลย์บอลชายชิงแชมป์โลก 2018 รอบคัดเลือก โซนอเมริกาใต้ จะมีประเทศสมาชิก 2 ทีมที่ผ่านการคัดเลือกเข้ารอบสุดท้ายจะจัดขึ้นที่ประเทศอิตาลีและประเทศบัลแกเรีย โดยทีมชนะเลิศชิงแชมป์อเมริกาใต้ 2017 และอีก 1 ทีมจากการแข่งขันรอบคัดเลือกจะผ่านการคัดเลือกเข้าแข่งขันชิงแชมป์โลก 2018
มีนูตามอลชานียา
มีนูตามอลชานียา () เป็นรายการวิทยุและโทรทัศน์ของสหภาพโซเวียต ออกอากาศเวลา 18 นาฬิกา ทุกวันที่ 9 พฤษภาคมของทุกปี ซึ่งเป็นวันแห่งชัยชนะของสหภาพโซเวียตในมหาสงครามของผู้รักชาติ โดยออกอากาศครั้งแรกทาง สถานีวิทยุโทรทัศน์กลางแห่งสหภาพโซเวียต ในปี 1965 ซื่งเป็นปีครบรอบ 20 ปีในชัยชนะเหนือฟาสซิสต์เยอรมนีในมหาสงครามของผู้รักชาติ รายการนี้ยังเป็นที่รู้จักในชื่อ "The Minute of Silence" โดยเล่าเรืองร่าวเกี่ยวกับการต่อสู้ของทหารโซเวียตต่อทหารเยอรมนีนาซีผู้รุกรานสหภาพโซเวียต
หลังการล่มสลายของสหภาพโซเวียต ช่องหนึ่งรัสเซีย และสถานีวิทยุและโทรทัศน์ทุกช่อง (รวมถึง ช่องรัสเซีย-1) ได้รวมกันออกอากาศรายการด้วยกัน ส่วนช่องรัสเซียทูเดย์ จะออกอากาศทั้ง ภาษาอังกฤษ, ภาษาสเปน และ ภาษาอารบิก สำหรับผู้ชมทั่วโลกตั้งแต่ปี 2002 โดยจะเรื่มออกอากาศในเวลา 18 นาฬิกา 55 นาที แต่รายการจะเริ่มต้นก่อนในเวลา 18 นาฬิกา 45 นาที ในช่วงเย็น
คาลีนินกราด
คาลีนินกราด () (อดีต: เคอนิชส์แบร์ค; ; ปรัสเซียเก่า: ""; ; ) เป็นเมืองการปกครองหลักของแคว้นคาลีนินกราด ซื่งเป็นดินแดนส่วนแยกของประเทศรัสเซีย ระหว่างประเทศโปแลนด์กับประเทศลิทัวเนียในทะเลบอลติก
ป่ารักน้ำ
ป่ารักน้ำ เป็นละครโทรทัศน์่ เทิดพระเกียรติเนื่องในวโรกาสวันแม่แห่งชาติ 12 สิงหาคม 2560 บทประพันธ์ของ คนหลังม่าน บทโทรทัศน์โดย พรดี กำกับการแสดงโดย นท พูนไชยศรี ผลิตโดย บริษัท กันตนา มูฟวี่ ทาวน์ (2002) จำกัด ร่วมกับ มูลนิธิอนุรักษ์ป่ารอยต่อ ๕ จังหวัด ออกอากาศวันเสาร์ เวลา 21.35 - 23.35 น. ทาง สถานีวิทยุโทรทัศน์กองทัพบก นำแสดงโดย ฐกฤต ตวันพงค์, ณัฐพิมล นาฏยลักษณ์, ภาสกร บุญวรเมธี, กิจเกษม แมคแฟดเดน และนักแสดงชั้นนำอีกมากมาย เริ่มตอนแรกวันที่ 12 สิงหาคม พ.ศ. 2560 (จบในตอน)
รายชื่อแหล่งมรดกโลกในไมโครนีเซีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศไมโครนีเซียทั้งสิ้น 1 แหล่ง
ประเทศไมโครนีเซียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 1 แห่ง
วอลเลย์บอลชายชิงแชมป์นอร์เซกา 2017
วอลเลย์บอลชายชิงแชมป์นอร์เซกา 2017 () เป็นครั้งที่ 25 ของการแข่งขัน และมีกำหนดแข่งขันระหว่างวันที่ 26 กันยายน – 1 ตุลาคม ค.ศ. 2017 ใน โคโลราโดสปริงส์ สหรัฐ โดย 5 อันดับแรกจะผ่านการคัดเลือกเข้าแข่งขันชิงแชมป์โลก 2018
ทีมอันดับ 1–6 จากการจัดอันดับสมาพันธ์วอลเลย์บอลนอร์เซกาจะผ่านการคัดเลือกโดยตรง และอีก 6 ทีมที่เหลือจะผ่านการคัดเลือกของการคัดเลือกแต่ละภูมิภาค
ในการแข่งขันหากผลว่ามีผลเท่ากันจะตัดสินตามลำดับดังนี้
สโมสรฟุตบอลเลสเตอร์ซิตีในฤดูกาล 2017–18
ฤดูกาล 2017–18 เป็นฤดูกาลที่ 113 ในระบบฟุตบอลลีกอังกฤษและเป็นฤดูกาลที่ 50 อย่างไม่เป็นทางการในระดับสูงของฟุตบอลอังกฤษ. ฤดูกาลนี้ เลสเตอร์ซิตี ได้เข้าร่วมใน พรีเมียร์ลีก สำหรับฤดูกาลที่สี่ติดต่อกันเช่นเดียวกับ เอฟเอคัพ และ อีเอฟแอลคัพ.
เลสเตอร์ซิตีได้ประกาศห้าเกมนัดกระชับมิตรช่วงก่อนฤดูกาลพบกับ เบอร์ตันอัลเบียน, ลูตันทาวน์, วุลเวอร์แฮมป์ตัน วอนเดอเรอส์, มิลตัน คีย์นส์ ดอนส์ และ โบรุสเซีนเมินเชนกลัดบัค.
เมื่อวันที่ 14 มิถุนายน ค.ศ. 2017, โปรแกรมการแข่งขันสำหรับฤดูกาล 2017–18 ที่กำลังจะมาถึงได้ประกาศออกมาเป็นที่เรียบร้อยแล้ว. เลสเตอร์ซิตี ลงเล่นในเกมโปรแกรมการแข่งขันนัดแรกพรีเมียร์ลีกนั้นเปิดหัวฤดูกาลในคืนวันศุกร์.
ใน เอฟเอคัพ, เลสเตอร์ซิตี เข้าสู่การแข่งขันในรอบที่สามและได้ถูกจับสลากโดยออกไปเยือน ฟลีตวูดทาวน์.
เลสเตอร์ซิตี ได้เข้าสู่รอบสองของการแข่งขันโดยต้องออกไปเยือน เชฟฟีลด์ยูไนเต็ด.
"ณ วันที่ 13 พฤษภาคม ค.ศ. 2018"
!colspan="14"|ผู้เล่นที่ออกจากสโมสรระหว่างฤดูกาล
ตลาดกลางคืนซื่อหลิน
ตลาดกลางคืนซื่อหลิน () เป็นตลาดกลางคืนในอำเภอซื่อหลิน ไทเป ประเทศไต้หวัน มักถูกมองว่าเป็นตลาดกลางคืนที่ใหญ่และมีชื่อเสียงที่สุดในเมือง
ตลาดกลางคืนแห่งนี้ประกอบด้วยสองส่วนที่ผสมผสานเข้าด้วยกัน ส่วนแรกเป็นส่วนที่เคยตั้งอยู่ในอาคารตลาดซื่อหลินเก่า ซึ่งประกอบด้วยร้านอาหารขนาดเล็กเป็นส่วนใหญ่ และอีกส่วนหนึ่งจะเป็นธุรกิจร้านค้าและร้านค้าที่ขายสินค้าอื่น ๆ ที่ไม่ใช่อาหารอื่น ศูนย์อาหารภายในตลาดใช้พื้นที่ 539 แผงและชั้นสองเป็นที่จอดรถสำหรับรถยนต์ 400 คัน
นอกเหนือไปจากศูนย์อาหารแล้ว ถนนด้านข้างและตรอกซอกซอยยังเรียงรายไปด้วยร้านค้าต่าง ๆ ที่ตั้งอยู่บริเวณหน้าร้านและบริเวณริมถนน โดยพื้นที่นั้นจะมีโรงภาพยนตร์ ร้านวิดีโอ รวมถึงคาราโอเกะบาร์อย่างแพร่หลาย โดยธุรกิจและร้านค้าต่าง ๆ จะเริ่มเปิดบริการประมาณ 16.00 น. เช่นเดียวกับตลาดกลางคืนหลาย ๆ แห่งในไต้หวัน โดยในช่วง 20.00 - 23.00 น. จะเป็นช่วงที่มีผู้คนมากที่สุด เนื่องจากเหล่านักเรียนนักศึกษาต่างพากันกลับบ้าน และปิดบริการประมาณ 01.00 - 02.00 น.
จำนวนนักท่องเที่ยวเพิ่มขึ้นในไม่กี่ปีที่ผ่านมาเนื่องจากมีการเปิดใช้ระบบรถไฟใต้ดินไทเป โดยตลาดกลางคืนแห่งนี้ตั้งอยู่ใกล้กับสถานีเจี้ยนถานทางสายสีแดง รวมทั้งตลาดสามารถมองเห็นได้จากบนชานชาลาของสถานีด้วย
ตลาดกลางคืนแห่งนี้ตั้งอยู่ใกล้กับตำแหน่งเดิมของท่าเรือบริเวณแม่น้ำจีหลง โดยมักจะนำผลผลิตทางการเกษตรจากฟาร์มในซื่อหลินที่ถูกส่งไปยังท่าเรืออื่น ๆ เช่น ว่านหัว และต้าเต้าเฉิง มาขายในพื้นที่นี้ โดยตลาดนัดกลางคืนซื่อหลินแห่งนี้เริ่มสร้างตั้งแต่ปี พ.ศ. 2452 และเปิดบริการอย่างเป็นทางการในปี พ.ศ. 2456 ด้วยลูกค้าที่หลั่งไหลเข้ามา ก็เริ่มมีร้านค้าและร้านอาหารใหม่ ๆ มาเปิดบริการในบริเวณนี้ และได้กลายเป็นตลาดกลางคืนซื่อหลินในเวลาต่อมา
ตลาดกลางคืนแห่งนี้ได้กลายเป็นตลาดกลางคืนที่มีขนาดใหญ่ที่สุดและรุ้จักกันมากที่สุดในไต้หวัน โดยเฉพาะในเรื่องของอาหารการกิน และเป็นสถานบันเทิงยามกลางคืนที่น่าสนใจสำหรับทั้งคนท้องถิ่นและผู้มาเยือน
โครงสร้างเดิมของตลาดซื่อหลินถูกรื้อถอนเมื่อเดือนตุลาคม พ.ศ. 2545 โดยเทศบาลนครไทเป ด้วยเหตุผลด้านความปลอดภัย สุขาภิบาล และความกังวลเกี่ยวกับการเกิดไฟไหม้ โดยร้านอาหารและร้านค้าต่าง ๆ ที่เดิมตั้งอยู่ในโครงสร้างแห่งเก่าได้ถูกย้ายไปโครงสร้างแห่งใหม่ชั่วคราวที่อยู่ห่างออกไปประมาณไม่กี่ร้อยเมตร ซึ่งติดกับรถไฟใต้ดินไทเปสถานีเจี้ยนถาน แผนการปรับปรุงพื้นที่เริ่มขึ้นเมื่อปี พ.ศ. 2542 และเริ่มทำการปรับปรุงในปี พ.ศ. 2549 และกลับมาเปิดใหม่อีกครั้งในปี พ.ศ. 2554
ตลาดกลางคืนซื่อหลินสามารถเข้าถึงได้ผ่านรถไฟใต้ดินไทเปสายสีแดง สถานีเจี้ยนถาน และรถโดยสารประจำทางบางสายที่มีบริการหยุดรถที่สถานีเจี้ยนถาน
ไทยแลนด์ อเมเจอร์ลีก ฤดูกาล 2560
ไทยแลนด์ อเมเจอร์ลีก (Thailand Amatuer League) ฤดูกาล 2560 เป็นการแข่งขันฟุตบอลลีกสมัครเล่นของประเทศไทย ที่จัดขึ้นเป็นฤดูกาลที่ 2 เริ่มการแข่งขันตั้งแต่วันที่ 27 สิงหาคม พ.ศ. 2560 สิ้นสุดวันที่ 22 ตุลาคม พ.ศ. 2560 มีจำนวนสโมสรที่เข้าร่วมการแข่งขันทั้งหมด 117 สโมสร แบ่งออกเป็น 12 โซน โดยแชมป์ของแต่ละโซน จะต้องแข่งขันในรอบชิงชนะเลิศ เพื่อหา 6 สโมสรเลื่อนชั้นขึ้นไปแข่งขันในไทยลีก 4รอบชิงชนะเลิศจะเป็นการนำแชมป์จากแต่ละโซน รวมทั้งสิ้น 12 สโมสร นำมาแข่งขันแบบนัดเดียว เพื่อหา 6 สโมสรที่เป็นฝ่ายชนะ เลื่อนชั้นขึ้นไปแข่งขันในไทยลีก 4
โตโยต้า ยาริส (รหัส XP150)
โตโยต้า ยาริส (รหัส XP150) ในประเทศไทยนั้นได้เข้าร่วมโครงการอีโคคาร์ และยาริสรุ่นนี้ไม่ได้มีความเกี่ยวข้องกับยาริส/วิตซ์ (รหัส XP130)
ปกติแล้ว โตโยต้า ยาริส ทำตลาดอยู่ในกลุ่มรถยนต์นั่งขนาดเล็กมาก ประเภททั่วไป (เช่น ฮอนด้า แจ๊ซ, เชฟโรเลต โซนิค, มาสด้า 2) แต่นับตั้งแต่ พ.ศ. 2553 เป็นต้นมาได้เกิดตลาดใหม่ในประเทศไทย คือ ตลาดรถยนต์นั่งขนาดเล็กมาก ประเภทอีโคคาร์ ซึ่งจะเป็นรถยนต์ระดับต่ำกว่า ใช้เครื่องเล็ก ประหยัดน้ำมันกว่า ต้นทุนการผลิตต่ำกว่า และได้มาตรการสนับสนุนด้านการลดภาษีจากรัฐบาล ทำให้มีราคาถูกกว่ารถประเภททั่วไป โตโยต้าจึงต้องการจะทำตลาดกลุ่มอีโคคาร์บ้าง แต่ไม่ต้องการให้มีรถยนต์นั่งขนาดเล็กมาก 5 ประตูขายพร้อมกันสองประเภท จึงตัดสินใจ ยุติการผลิตยาริสเดิมลง พัฒนาอีโคคาร์รุ่นใหม่ขึ้นมาให้ได้ตามเงื่อนไขอีโคคาร์ของรัฐบาล ซึ่งไม่มีความเกี่ยวข้องกับยาริสเดิมแม้แต่น้อย แต่ยืมชื่อยาริสมาใช้ในการทำตลาดเพียงเท่านั้น ดังนั้น รุ่นนี้จึงไม่สามารถนับเป็นยาริสรุ่นที่ 4 ได้ และไม่สามารถเปรียบเทียบราคาได้กับ ฮอนด้า แจ๊ซ, มาสด้า 2, เชฟโรเลต โซนิคได้เหมือนรุ่นเดิม แต่ต้องเปรียบเทียบกับรถยนต์ที่อยู่ในโครงการอีโคคาร์เช่นเดียวกัน เช่น ฮอนด้า บริโอ้, นิสสัน มาร์ช, ซูซูกิ สวิฟต์, มิตซูบิชิ มิราจ จึงจะถูกต้อง
ด้วยการใช้ชื่อยาริส อีกทั้งโตโยต้ายังออกแบบ เฉพาะห้องโดยสารและลายล้อ ให้คล้ายคลึงกับ โตโยต้า วีออส 2013 (ซึ่งเป็นรถประเภทปกติ ไม่ใช่อีโคคาร์) ทำให้ผู้บริโภคจำนวนมากเข้าใจผิดว่าเป็นรุ่นต่อจากยาริสรุ่นเดิมที่เป็นประเภทปกติ และไปเทียบราคากับคู่แข่งของยาริสเดิม แล้วเข้าใจว่าเป็นยาริสรุ่นใหม่ที่ลดราคาลงถูกกว่าคู่แข่ง แต่ในความเป็นจริงแล้วราคาที่ปรับถูกลง เนื่องจากตัวรถนั้นได้มีการปรับเปลี่ยนเครื่องยนต์ลงจากเดิม 1.5 ลิตร เป็นอีโคคาร์ที่ 1.2 ลิตร ซึ่งยาริส อีโคคาร์นั้นก็มีจุดเด่นที่ขนาดซึ่งใหญ่ที่สุดในบรรดารถอีโคคาร์ 5 ประตูในตลาดทั้งหมดและเครื่องยนต์ที่มีอัตราเร่งที่ดี การเปิดตัวมีขึ้นในวันที่ 22 ตุลาคม พ.ศ. 2556 โดยใช้สโลแกนว่า "That's right" และได้นักร้องสาวเคที่ เพอร์รี่มาเป็นพรีเซนเตอร์ในโฆษณาด้วย ใช้เครื่องยนต์ 3NR-FE 4 สูบ ขนาด 1200 ซีซี 86 แรงม้า เกียร์ CVT ทุกรุ่น มีให้เลือกทั้งหมด 7 สี คือ สีขาว, สีส้ม, สีเงิน, สีดำ, สีฟ้า, สีเทา และสีแดง
โดยแบ่งจำหน่ายออกเป็นรุ่นย่อยรุ่นต่างๆดังนี้
ล้อกระทะขนาด 14 นิ้ว ไม่มีเครื่องเสียง กระจกมองข้าง,มือจับประตูและกระจังหน้าสีดำ กระจกมือหมุนทั้ง 4 บาน 
ล้อกระทะพร้อมฝาครอบขนาด 14 นิ้ว มีเครื่องเสียง กระจกมองข้างและมือจับประตูสีเดียวกับตัวรถ กระจังหน้าและคิ้วฝากระโปรงท้ายสีดำ 
ล้อกระทะพร้อมฝาครอบขนาด 15 นิ้ว กระจกปรับไฟฟ้า กระจังหน้าและคิ้วฝากระโปรงท้ายสีเมทัลลิก สวิตช์เปิดฝาท้ายไฟฟ้า ไฟหน้าแบบมัลติรีเฟลกเตอร์ 
ล้อแม็กซ์อัลลอยขนาด 15 นิ้วลายใหม่เช่นเดียวกับ Vios 2013 รุ่น E/G มือจับประตูโครเมี่ยม กระจกปรับและพับไฟฟ้าพร้อมไฟเลี้ยวในตัว กระจังหน้าสีเมทัลลิก ฝากระโปรงท้ายโครเมียม ไฟหน้าโปรเจกเตอร์ ไม่มีไฟตัดหมอก
ล้อแม็กซ์อัลลอยขนาด 15 นิ้ว แบบเดียวกับรุ่น G ปัดเงาดำ กระจังหน้า,คิ้วฝากระโปรงท้าย,กระจกมองข้างและมือจับประตูสีเดียวกับตัวรถ วัสดุตกแต่งแผงประตูและคอนโซลหน้าแบบ PIANO BLACK วัสดุตกแต่งแผงควบคุมกระจกไฟฟ้าสีเงิน เบาะนั่งเป็นเบาะหนังและหนังสังเคราะห์สีดำ ชุดแต่ง TRD Sportivo รอบคัน ปลายท่อไอเสียสเตนเลส ไฟหน้าโปรเจกต์เตอร์ สัญญาณเตือนกะระยะด้านท้าย ไฟตัดหมอกด้านหน้า ไฟหน้า และไฟท้ายรมดำ ระบบเชื่อมต่อโทรศัพท์แบบไร้สาย (Bluetooth) พร้อมจอทัชสกรีนขนาด 7 นิ้วรองรับ Smart G-BOOK ในตัว (พัฒนามาจากรุ่น E)
ทางหลวงแผ่นดินหมายเลข 3183
ทางหลวงแผ่นดินหมายเลข 3183 (สายแยกไปเขื่อนเจ้าพระยา–อุทัยธานี) เป็นทางหลวงแผ่นดินที่เชื่อมต่อระหว่างจังหวัดชัยนาท กับจังหวัดอุทัยธานี มีระยะทางตลอดทั้งสาย 37.223 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่สามแยกดอนมะเกลือ (ดอนเสือ) บริเวณทางไปเขื่อนเจ้าพระยา ตำบลบางหลวง อำเภอสรรพยา ไปทางทิศตะวันตกเฉียงเหนือ เข้าสู่เขตอำเภอเมืองชัยนาท ข้ามแม่น้ำน้อย ผ่านวัดพระบรมธาตุวรวิหาร ตัดกับทางหลวงแผ่นดินหมายเลข 340 ที่แยกสะพานใหม่ เข้าสู่เขตอำเภอวัดสิงห์ที่ตำบลมะขามเฒ่า ข้ามแม่น้ำมะขามเฒ่า (แม่น้ำท่าจีน) ผ่านตัวอำเภอวัดสิงห์ เข้าสู่เขตจังหวัดอุทัยธานี ที่ตำบลหลุมเข้า อำเภอหนองขาหย่าง ไปสิ้นสุดที่แยกวัดสิงห์ ตัดกับทางหลวงแผ่นดินหมายเลข 3265 ในตำบลน้ำซึม อำเภอเมืองอุทัยธานี
แอนนาเบลล์ กำเนิดตุ๊กตาผี
แอนนาเบลล์ กำเนิดตุ๊กตาผี () เป็นภาพยนตร์อเมริกันในปี ค.ศ. 2017 แนวสยองขวัญและเหนือธรรมชาติ เป็นพรีเควลของภาพยนตร์เรื่อง "แอนนาเบลล์ ตุ๊กตาผี" ในปี ค.ศ. 2014 และลำดับที่สี่ในภาพยนตร์ชุด "เดอะคอนเจอริง" กำกับโดย เดวิด เอฟ. แซนด์เบิร์ก และเขียนบทโดย แกรี ดาวเบอร์แมน นำแสดงโดย สเตฟานี ซิกแมน, ทาลีธา เบตแมน, แอนโทนี ลาพาเกลีย และมิแรนดา ออตโท เนื้อเรื่องเล่าถึงการกำเนิดตุ๊กตาแอนนาเบลล์
"แอนนาเบลล์ กำเนิดตุ๊กตาผี" ฉายรอบปฐมทัศน์ที่เทศกาลภาพยนตร์แอลเอเมื่อวันที่ 19 มิถุนายน ค.ศ. 2017 และเข้าฉายในสหรัฐอเมริกาเมื่อวันที่ 11 สิงหาคม ค.ศ. 2017 ภาพยนตร์มีรายได้ 303 ล้านดอลลาร์สหรัฐทั่วโลก และได้รับเสียงชื่นชมจากนักวิจารณ์ในเรื่องบรรยากาศและการแสดง เช่นเดียวกับการพัฒนาที่ดีขึ้นกว่าภาคก่อน
เบบียาร์
เบบียาร์ (, Babyn Yar; , Babiy Yar) เป็นหุบเหวลึกในเคียฟ เมืองหลวงของประเทศยูเครนและเป็นสถานที่ในการสังหารหมู่โดยกองทัพเยอรมันและชนท้องถิ่นที่ให้ความร่วมมือในช่วงสงคราม เพื่อต่อกรกับสหภาพโซเวียต
ด้วยชื่อเสียงที่โด่งดังมากที่สุดและได้รับการจดบันทึกไว้อย่างดีที่สุดของการสังหารหมู่ครั้งนี้ เกิดขึ้นเมื่อวันที่ 29-30 กันยายน ค.ศ. 1941 โดยมีชาวยิวประมาณ 33,771 คนถูกสังหาร การตัดสินใจในการสังหารชาวยิวทั้งหมดในเคียฟโดยผู้ว่าการทหาร,พลตรี Kurt Eberhard,ผู้บัญชาการตำรวจจากกองทัพกลุ่มใต้,เอ็สเอ็ส-โอเบอร์กรุพเพินฟือเรอร์ (พลโท) Friedrich Jeckeln,และหน่วยไอน์ซัทซกรุพเพน กลุ่มซี ผู้บัญชาการ Otto Rasch.มันได้เสร็จสมบูรณ์โดยทหารจาก Sonderkommando 4a พร้อมด้วยความช่วยเหลือจากซีแชร์ไฮท์สโพลีไซ (SD) และกองพันตำรวจเอสเอส (Ordnungspolizei-Orpo) ได้รับการสนับสนุนจากตำรวจท้องถิ่น การสังหารหมู่ครั้งนี้นับว่าเป็นการสังหารหมู่ที่ใหญ่ที่สุดจากระบอบนาซีและผู้สมรู้ร่วมคิดมีส่วนรับผิดชอบในช่วงสงครามเพื่อต่อกรกับสหภาพโซเวียตและได้รับรำลึกว่าเป็น"การสังหารหมู่ครั้งที่ใหญ่ที่สุดในประวัติศาสตร์ของการล้างชาติโดยนาซี"จนถึงวันนั้น,มีเพียงที่มากกว่าโดย Aktion Erntefest ของเดือนพฤศจิกายน ค.ศ. 1943 ในดินแดนโปแลนด์ภายใต้การยึดครองด้วยเหยื่อ 42,000-43,000 คนและการสังหารหมู่ที่โอเดสซาในปี ค.ศ. 1941 จากจำนวนชาวยิวมากกว่า 50,000 คน,โดยมอบหมายให้ทหารโรมาเนียเป็นผู้จัดการ.
เหยื่อจากการสังหารหมู่ในสถานที่ที่อื่นๆได้รวมถึงเชลยสงคราม, ผู้นิยมคอมมิวนิสต์, กลุ่มชาตินิยมยูเครนและชาวโรมา (ยิปซี) ได้มีการคาดว่า จำนวนประมาณระหว่าง 100,000 คน ถึง 150,000 คนถูกสังหารที่เบบียาร์ ในช่วงการยึดครองของเยอรมนี
แอ็นสท์ บุช (จอมพล)
จอมพล แอ็นสท์ แบร์นฮาร์ท วิลเฮ็ล์ม บุช (; 6 กรกฎาคม ค.ศ. 1885 – 17 กรกฎาคม ค.ศ. 1945) เป็นจอมพลชาวเยอรมันในช่วงสงครามโลกครั้งที่สอง ซึ่งได้เป็นผู้บัญชาการในกองทัพที่ 16 และต่อมาอยู่ในกองทัพกลุ่มกลาง เขาได้รับเหรียญกางเขนเหล็กกางเขนอัศวินประดับด้วยใบโอ๊ก
บุชได้เข้าเป็นทหารราบทำการต่อสู้รบบนแนวรบด้านตะวันตกในช่วงสงครามโลกครั้งที่หนึ่งและภายหลังสงคราม เขาได้ถูกประจำการในกองทัพไรชส์แวร์ เขาได้ก้าวหน้าอย่างต่อเนื่องในระดับอาวุโสและใน ค.ศ. 1936 เขาได้ตำแหน่งยศเป็นพลตรีและเป็นผู้บัญชาการในกองพลทหารราบที่ 23 ในช่วงการบุกครองโปแลนด์ เขาได้เป็นผู้บัญชาการในเหล่าทัพที่ 8 ใน ค.ศ. 1940 เขาได้รับการแต่งตั้งให้เป็นผู้บัญชาการในกองทัพที่ 16,เขาได้นำการรบในยุทธการที่ฝรั่งเศสและการสู้รบบนแนวรบด้านตะวันออกในช่วงแรก ในเดือนตุลาคม ค.ศ. 1943 เขาได้รับเลื่อนตำแหน่งให้เป็นจอมพลและแต่งตั้งให้เป็นผู้บัญชาการกองทัพกลุ่มกลาง แต่ต่อมากลับถูกปลดออกในเดือนมิถุนายน ภายหลังจากกองทัพกลุ่มกลางภายใต้การบัญชาของเขาได้พบกับความพินาศอันย่อยยับในช่วงปฏิบัติการบากราติออนของกองทัพแดงแห่งสหภาพโซเวียต ต่อมาเขาก็ได้เป็นผู้บัญชาการกองทัพกลุ่มตะวันตกเฉียงเหนือในช่วงเดือนสุดท้ายของสงครามและถูกจับเป็นเชลยศึกของกองทัพอังกฤษจนกระทั่งได้เสียชีวิตลง
ทำเนียบนายกรัฐมนตรีไรช์
ทำเนียบนายกรัฐมนตรีไรช์ () คือชื่อที่ใช้เรียกสำนักงานและที่พำนักประจำตำแหน่งนายกรัฐมนตรีเยอรมนี ("ไรชส์คันซเลอร์") ในยุคไรช์เยอรมันระหว่างค.ศ. 1871 ถึง 1945 ทำเนียบนายกรัฐมนตรีไรช์แห่งแรกตั้งอยู่ที่อดีตวังของเจ้าชายอันโทน รัดซีวี ในกรุงเบอร์ลิน ต่อมาในปี 1938 อดอล์ฟ ฮิตเลอร์ ได้สั่งให้สถาปนิกคนโปรด อัลแบร์ท ชเปียร์ สร้างอาคารทำเนียบแห่งใหม่ขึ้นทางตะวันตกของทำเนียบหลังเก่าและให้แล้วเสร็จภายในหนึ่งปี ฮิตเลอร์ระบุว่าทำเนียบแห่งเก่านั้นคับแคบไม่เหมาะเป็นศูนย์กลางการปกครองของไรช์มหาเยอรมัน
ไรชส์คันซไลหลังใหม่เป็นอาคารขนาดใหญ่โตมโหฬารมาก มีการเกณฑ์คนงานกว่า 4,000 คนทำงานสลับกะเพื่อสร้างไรชส์คันซไลหลังใหม่ให้เสร็จทันตามกำหนด มันสร้างเสร็จก่อนกำหนดเพียงสองวันซึ่งสร้างชื่อเสียงให้ชเปียร์อย่างมากว่าเป็นนักวางแผนและนักจัดการที่ดี ไรชส์คันซไลหลังใหม่ใช้งบประมาณไปทั้งหมด 90 ล้านไรชส์มาร์ค (36 ล้านดอลลาร์สหรัฐ) ทั้งทำเนียบหลังเก่าและหลังใหม่มีสวนคั่นอยู่ตรงกลาง ซึ่งเป็นที่ตั้งของบังเกอร์หลบภัยใต้ดินขนาดใหญ่ที่ชื่อว่า "ฟือเรอร์บุงเคอร์" เป็นสถานที่ที่ฮิตเลอร์ทำการฆ่าตัวตายเมื่อ 30 เมษายน ค.ศ. 1945
เมื่อสงครามโลกครั้งที่สองในยุโรปยุติในเดือนพฤษภาคม 1945 โซเวียตก็สั่งให้กองทัพแดงในเบอร์ลินทำลายอาคารไรชส์คันซไล หินอ่อนสีน้ำตาลแดงที่ได้จากการทำลายไรชส์คันซไลถูกนำไปสร้างเป็นอนุสรณ์สถานทหารโซเวียตที่สวนเทร็พทัวร์ ("Treptower Park") ในกรุงเบอร์ลินตะวันออก ส่วนทำเนียบนายกรัฐมนตรีเยอรมนีในปัจจุบันมีชื่อเรียกอย่างง่ายๆว่า "คันซเลอร์อัมท์" ("Kanzleramt" ""สำนักนายกรัฐมนตรี"") ซึ่งสร้างเสร็จเมื่อค.ศ. 2001
ดับเบิลยูซีดับเบิลยู ซุปเปอร์บราวล์
ดับเบิลยูซีดับเบิลยู ซุปเปอร์บราวล์ () เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นในช่วงปี ค.ศ. 1991 ถึง ค.ศ. 2001 รวม 11 ครั้ง โดยจัดขึ้นในช่วงเดือนกุมภาพันธ์
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
ดับเบิลยูซีดับเบิลยู มิลเลียนเนียม ไฟนอล
มิลเลียนเนียม ไฟนอล () เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 16 พฤศจิกายน พ.ศ. 2543 ณ Oberhausen, Germany นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
ดับเบิลยูซีดับเบิลยู อันเซ็นโชร์
ดับเบิลยูซีดับเบิลยู อันเซ็นโชร์ () เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นในช่วงปี ค.ศ. 1995 ถึง ค.ศ. 2000 โดยจัดขึ้นในช่วงเดือนมีนาคม ในปี ค.ศ. 2001 รายการนี้ถูกแทนที่โดย ดับเบิลยูซีดับเบิลยู กรีด
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2014 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
อันเซ็นโชร์ (1995) () ถูกจัดขึ้นในวันที่ 19 มีนาคม 1995 ในTupelo Coliseum เมืองTupelo, Mississippi
อันเซ็นโชร์ (1998) () ถูกจัดขึ้นในวันที่ 15 มีนาคม 1998 ในMobile Civic Center เมืองMobile, Alabama
อันเซ็นโชร์ (1999) () ถูกจัดขึ้นในวันที่ 14 มีนาคม 1999 ในFreedom Hall เมืองLouisville, Kentucky
อันเซ็นโชร์ (2000) () ถูกจัดขึ้นในวันที่ 19 มีนาคม 2000 ในAmerican Airlines Arena เมืองMiami, Florida
ดับเบิลยูซีดับเบิลยู ซัลเอ้าท์
ดับเบิลยูซีดับเบิลยู ซัลเอ้าท์ () เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1997 ถึง ค.ศ. 2000 รวม 4 ครั้ง โดยจัดขึ้นในช่วงเดือนมกราคม ในปี ค.ศ. 2001 รายการนี้ถูกแทนที่โดย ดับเบิลยูซีดับเบิลยู ซิน
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2014 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
โตโยต้า ราฟโฟร์
โตโยต้า ราฟโฟร์ () เป็นรถยนต์นั่งอเนกประสงค์สมรรถนะสูง (เอสยูวี) ขนาดเล็ก ผลิตโดยบริษัทโตโยต้า รุ่นนี้เป็นครอสโอเวอร์เอสยูวีรุ่นรุ่นแรก ที่ได้เปิดตัวในญี่ปุ่นและยุโรปเมื่อ พ.ศ. 2537 และในอเมริกาเหนือเมื่อ พ.ศ. 2538 โดยโตโยต้า ราฟโฟร์ได้ออกแบบมาสำหรับลูกค้าที่ต้องการรถยนต์ที่มีคุณประโยชน์คล้ายกับเอสยูวี อย่างเช่น ห้องโดยสารที่กว้างใหญ่ ทัศนวิสัยที่ดี และขับเคลื่อนสี่ล้อ อีกทั้งมีความประหยัดน้ำมัน ชื่อราฟโฟร์นั้นย่อมาจาก "Recreational Active Vehicle with 4-wheel drive"
สถานีรถไฟฮิโรชิมะ
สถานีรถไฟฮิโรชิมะ () เป็นสถานีรถไฟหลักของนครฮิโรชิมะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) สถานีแห่งนี้ให้บริการรถไฟหลายสาย รวมทั้งซันโย ชิงกันเซ็ง สถานีรถไฟแห่งนี้เคยถูกทำลายไปจากการทิ้งระเบิดนิวเคลียร์โดยสหรัฐอเมริกาในช่วงสงครามโลกครั้งที่สอง
ทางหลวงแผ่นดินหมายเลข 3004
ทางหลวงแผ่นดินหมายเลข 3004 (สายแยกค่ายจิรประวัติ–ซับสมอทอด) เป็นทางหลวงแผ่นดินในจังหวัดนครสวรรค์ และจังหวัดเพชรบูรณ์ ระยะทางตลอดทั้งสาย 111.889 กิโลเมตร
ทางหลวงสายนี้เริ่มต้นจากถนนพหลโยธิน ที่แยกค่ายจิรประวัติ มุ่งหน้าไปทางทิศตะวันออก ผ่านสถานีรถไฟนครสวรรค์ ข้ามทางรถไฟสายเหนือ ผ่านตำบลพระนอน เข้าเขตอำเภอท่าตะโก ที่ตำบลวังมหากร ผ่านตัวอำเภอท่าตะโก เข้าเขตอำเภอไพศาลี ผ่านสี่แยกไดตาล ตัดกับทางหลวงแผ่นดินหมายเลข 11 ผ่านตัวอำเภอไพศาลี จากนั้นมุ่งหน้าไปทางทิศตะวันออกเฉียงเหนือ เข้าเขตจังหวัดเพชรบูรณ์ ผ่านบ้านวังพิกุล ไปสิ้นสุดที่ถนนคชเสนีย์ ที่แยกซับสมอทอด อำเภอบึงสามพัน
โดยทางหลวงแผ่นดินหมาย 3004 มีเขตความดูแลรับผิดชอบดังนี้
ลิขิตกามเทพ
ละคร ลิขิตกามเทพ เป็นนวนิยายแนวโรแมนติก-ดราม่า สร้างจากบทประพันธ์ของ อาริตา หรือคุณ ทัศนีย์ คล้ายกัน เขียนบทโทรทัศน์โดย ลีลาวดี กำกับการแสดงโดย ยุทธนา ลอพันธุ์ไพบูลย์ ออกอากาศทาง สถานีวิทยุโทรทัศน์ไทยทีวีสีช่อง 3 ในปี พ.ศ. 2550 ทุกวัน จันทร์-อังคาร เวลา 20.30 - 22.30 น. นำแสดงโดย กฤษฎา พรเวโรจน์ , แอน ทองประสม
ไก่เนย
ไก่เนย (Butter chicken, ภาษาฮินดี: मुर्ग़ मक्खनी) หรือมุร์ข มขานี เป็นอาหารทำจากไก่ของอินเดีย ปรุงในซอสรสเผ็ด
อาหารนี้มีพื้นฐานมาจากอาหารปัญจาบ พัฒนาขึ้นโดยกุนดาน ลัล คุชราล ชาวปัญจาบที่นับถือศาสนาฮินดู และเป็นผู้ก่อตั้งภัตตาคาร โมตี มาฮาล เดอลุกซ์ในเดลฮี ประเทศอินเดีย เมื่อราวทศวรรษ 2493 เป็นการปรุงไก่ในน้ำเกรวี่ทำจากมะเขือเทศ ใส่เนยและครีมมาก
หมักไก่กับส่วนผสมของครีม โยเกิร์ต และเครื่องเทศหลายชั่วโมง เครื่องเทศที่ใช้ได้แก่ มะละล่า ขิง กระเทียม เลมอนหรือมะนาว พริกไทย ผักชี ขมิ้น และพริก นำไปอบในเตาทันดูร์ หรือย่าง หรือทอด กินกับน้ำแกงที่ใส่เนย มีส่วนประกอบของซอสที่ต่างกันหลายอย่าง บางสูตรใส่กานพลู ผักชี อบเชย พริกไทย มหาหิงส์ ยี่หร่า และลูกซัด บางสูตรใส่เม็ดมะม่วงหิมพานต์บดเพื่อทำให้ข้น โรยหน้าด้วยเนย ครีม พริกเขียว ผักชี และลูกซัด
ต้มเครื่องในหมู
ต้มเครื่องในหมู, ต้มเลือดหมู บางแห่งเรียก เกาเหลาเลือดหมู (, "chheng-thng") เป็นอาหารประเภทซุปในมาเลเซียและสิงคโปร์ มีต้นกำเนิดในประเทศจีนบริเวณแต้จิ๋ว เป็นซุปใส กินกับข้าว โดยนำเครื่องในหมูหลายชนิดมาต้มรวมกัน รวมทั้งตับ หัวใจ ไส้ กระเพาะ ลิ้น เลือดหมู รวมทั้งชิ้นเนื้อหมูหั่นบาง ผักดองเค็ม เต้าหู้ ไข่ โรยใบต้นหอมหั่นและพริกไทย กินกับซอสพริกหรือซีอิ๊วที่หั่นพริกเป็นท่อนใส่ลงไปด้วย
หากเป็นต้มเครื่องในหมูใส่ผักกาดดองจะเรียกว่า ตือฮวน () หากรับประทานกับไส้หมูยัดไส้ข้าวเหนียวและถั่วลิสง จะเรียกว่า ตือฮวนจุกบี้
สโมสรฟุตบอลเวสต์แฮมยูไนเต็ดในฤดูกาล 2017–18
ฤดูกาล 2017–18 เป็นฤดูกาลที่ 22 ของสโมสรฟุตบอลเวสต์แฮมยูไนเต็ดในพรีเมียร์ลีก และเป็นฤดูกาลที่ 6 ที่ได้ลงเล่นในพรีเมียร์ลีกติดต่อกัน นับตั้งแต่ขึ้นชั้นในฤดูกาล 2011–12
รวมทั้งได้ร่วมแข่งขันในพรีเมียร์ลีก, เวสต์แฮม ยูไนเต็ดจะมีส่วนร่วมใน เอฟเอคัพ และ ลีกคัพ, เข้าสู่รอบสามในเอฟเอคัพและรอบสองในอีเอฟแอลคัพ.
เวสต์แฮมจัดการแข่งขันหกเกมกระชับมิตรปรี-ซีซันถึง 6 นัด, เริ่มต้นด้วยการพบกับ สตวร์ม กราซ ทู เมื่อวันที่ 17 กรกฎาคม ใน บาด วัลเทอร์สดอร์ฟ, ประเทศออสเตรีย, ก่อนที่จะเผชิญหน้าพบกับทีมร่วมเมืองลอนดอน ฟูลัม เมื่อวันที่ 20 กรกฎาคม ใน กราซ. จากนั้นเวสต์แฮมออกเดินทางไปที่ประเทศเยอรมนี, พวกเขาเผชิญหน้ากับ แวร์เดอร์ เบรเมิน ในระบบสองนัดภายในสองวันสำหรับ เบตเวย์ คัพ ซึ่งพวกเขาพ่ายแพ้ไป, ด้วยผลรวมสองนัด 3-2, ต่อเนื่องด้วยเกมกระชับมิตรพบกับ อัลโตนา 93 เมื่อวันที่ 1 สิงหาคม. หลังจากนั้นเวสต์แฮมบินไปที่ประเทศไอซ์แลนด์เพื่อที่จะพบกับเพื่อนร่วมทีมพรีเมียร์ลีก แมนเชสเตอร์ซิตี ในเมือง เรคยาวิก.
สายรักสายสวาท
สายรักสายสวาท เป็นนวนิยายดราม่า จากบทประพันธ์ของศรีทอง ลดาวัลย์ ถูกนำมาสร้างเป็นละครครั้งแรกทางช่อง 3 และครั้งที่สองทางช่องวัน
ครั้งแรกเมื่อปี พ.ศ. 2537 ผลิตโดย บริษัท ฮูแอนด์ฮู จำกัด บทโทรทัศน์โดย วิสุทธิชัย บุณยะกาญจน กำกับการแสดงโดย ชูศักดิ์ สุธีรธรรม นำแสดงโดย นุติ เขมะโยธิน, ตฤณ เศรษฐโชค, กาญจนา จินดาวัฒน์, เนาวรัตน์ ยุกตะนันท์,รักษ์สุดา สินวัฒนา, รัชนก แสงชูโต, จักรพันธ์ ครบุรีธีรโชติ, ธรรม์ โทณะวณิก, ปัทมวรรณ เค้ามูลคดี, สุธิตา เกตานนท์, พาเมล่า เบาว์เด้นท์, อาณัติ ศักดิ์ชาย เริ่มออกอากาศตอนแรกวันที่ 3 ตุลาคม พ.ศ. 2537 - 19 มกราคม พ.ศ. 2538 ออกอากาศทางช่อง 3
และนำกลับมาสร้างใหม่อีกครั้งในปี พ.ศ. 2560 เพื่อออกอากาศในปี พ.ศ. 2561 ผลิตโดยบริษัท เดอะ วัน เอ็นเตอร์ไพรส์ จำกัด บทโทรทัศน์โดย วิสุทธิชัย บุณยะกาญจน กำกับการแสดงโดย ผอูน จันทรศิริ นำแสดงโดย ภูธเนศ หงษ์มานพ, เกริกพล มัสยวานิช, นิดา พัชรวีระพงษ์, เอมี่ กลิ่นประทุม, พิมพ์มาดา บริรักษ์ศุภกร, ดอม เหตระกูล, ภัณฑิลา วิน ปานสิริธนาโชติ, ภรภัทร ศรีขจรเดชา, วุฒิภัทร โอภาสตระกูล, อัญชสา มงคลสมัย, คามิลล่า กิตติวัฒน์, อรนุช อุ่นสวัสดิ์, กรวิชญ์ สารสิน เริ่มออกอากาศตอนแรกวันที่ 24 เมษายน พ.ศ. 2561 - 28 มิถุนายน พ.ศ. 2561 ต่อจากละครดาวจรัสฟ้า
อนุสรณ์สถานทหารโซเวียต (สวนเทร็พทัวร์)
อนุสรณ์สถานทหารโซเวียต () เป็นอนุสรณ์สถานสงครามและสุสาน ตั้งอยู่ที่สวนเทร็พทัวร์ใกล้กรุงเบอร์ลิน (เบอร์ลินตะวันออกในอดีต) อนุสรณ์ออกแบบโดยสถาปนิกชาวโซเวียต ยาคอฟ เบโลปอลสกี โดยสร้างเพื่อรำลึกถึงทหารโซเวียต 7,000 ถึง 80,000 คนที่เสียชีวิตระหว่างการรบในยุทธการที่เบอร์ลิน ระหว่างเดือน เมษายน ถึง พฤษภาคม 1945 อนุสรณ์สถานเปิดให้เข้าชมในวันที่ 8 พฤษภาคม 1949 หลังสงครามโลกครั้งที่สอง จบลง 4 ปี อนุสรณ์สถานเป็นอนุสรณ์สถานหลักของเยอรมนีตะวันออก โดยอนุสรณ์สถานนี้เป็นหนึ่งในสามอนุสรณ์สถานทหารโซเวียตที่สร้างในกรุงเบอร์ลิน โดยมีอนุสรณ์สถานอีกสองที่คือ อนุสรณ์สถานที่เทียร์การ์เทน สร้างขึ้นในปี 1945 ในเขตเทียร์การ์เทน ต่อมาเขตนี้เป็นของเบอร์ลินตะวันตก และ อนุสรณ์สถานที่เชินฮอลเซอร์ ไฮเดอ ในเขตพานโคฟ
อนุสาวรีย์หลักของอนุสรณ์สถานทหารโซเวียตออกแบบและสร้างโดยสถาปนิกชาวโซเวียต เยฟเกนี วูเชติช มีความสูง 12 เมตร อนุสาวรีย์ประกอบไปด้วยทหารโซเวียตถือดาบกำลังอุ้มเด็กผู้หญิงชาวเยอรมัน โดยยืนอยู่เหนือ เครื่องหมายสวัสดิกะที่ถูกทำลาย โดยสร้างจากความประสงค์ของจอมพลแห่งสหภาพโซเวียต วาซีลี ชุยคอฟ โดยเพื่อรำลึกถึงสิบเอกนิโคไล มาซาลอฟ ระหว่างการบุกครั้งสุดท้ายที่ตอนกลางของกรุงเบอร์ลิน โดยได้ช่วยชีวิตเด็กสาวอายุสามขวบ ที่ตามหาแม่ที่หายไปท่ามกลางกระสุนปืนกลของนาซี
นอกจากนี้อนุสรณ์สถานยังมีโลงหิน 16 โลง แต่ละโลงจะจารึกชื่อ 16 สาธารณรัฐของสหภาพโซเวียต (ในปี 1940–56 โดยรวมถึง สาธารณรัฐสังคมนิยมโซเวียตคารีโล-ฟินนิช ต่อมาคือ สาธารณรัฐปกครองตนเองสังคมนิยมโซเวียตคาเรลียา ในชื่อ 16 "สาธารณรัฐของสหภาพ") โดยที่หินอ่อนสีน้ำตาลแดงและโลงหินที่ใช้ในการสร้างอนุสรณ์สถานทหารโซเวียตนี้ส่วนใหญ่ได้มาจากการทำลายอาคารทำเนียบนายกรัฐมนตรีไรช์
หลังจากที่กำแพงเบอร์ลินถูกทำลาย มีผู้ไม่หวังดีนิรนามได้ทำลายข้าวของในอนุสรณ์สถาน รวมถึงได้สร้างรอยขูดขีดเขียนต่อต้านโซเวียต ทำให้ชาวเยอรมันตะวันออก 250,000 คน ได้มีการเดินขบวนที่อนุสรณ์สถานในวันที่ 3 มกราคม 1990
โรงเรียนวัดศรีจันทร์
โรงเรียนวัดศรีจันทร์ () เป็นโรงเรียนการกุศลของวัดในพระพุทธศาสนา สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่ที่ วัดศรีจันทร์(พระอารามหลวง) เปิดสอนตั้งแต่ระดับชั้นก่อนประถมศึกษา(อนุบาล) ระดับประถมศึกษา มัธยมศึกษาตอน ไปจนถึงระดับชั้นมัธยมศึกษาตอนปลาย
พระจันทร์เต็มดวงเปล่งรัศมี หมายถึง “แสงสว่างแห่งปัญญา”
คิดดี ประพฤติดี มีคุณธรรม
สีขาว สีชมพู
 สีขาว หมายถึง ความมีเมตตากรุณา
 สีชมพู หมายถึง ความรัก ความสามัคคี
ศ.จ.
พระพุทธรังษี พระประธานประจำพระอุโบสถวัดศรีจันทร์
วิลเฮ็ล์ม ลิสท์
วิลเฮ็ล์ม ลิสท์ () เป็นจอมพลชาวเยอรมันและอาชญากรสงครามในสงครามโลกครั้งที่สอง
ในปี ค.ศ. 1939 ลิสท์ได้บัญชาการในกองทัพเยอรมันที่ 14 ในการบุกครองโปแลนด์ ตั้งแต่ปี ค.ศ. 1939-1941 เขาได้บัญชาการในกองทัพเยอรมันที่ 12 ในฝรั่งเศสและกรีซ ในปี ค.ศ. 1941 เขาได้เป็นผู้บัญชาการทหารสูงสุดแห่งใต้-ตะวันออก (Commander-in-Chief South-East) ในเดือนกรกฎาคม ค.ศ. 1942 เขาได้เป็นผู้บัญชาการทหารสูงสุดแห่งกองทัพกลุ่มเอในแนวรบด้านตะวันออกในสหภาพโซเวียต
ภายหลังสงคราม ลิสท์ได้ถูกตั้งข้อหาก่ออาชญากรรมสงครามและอาชญากรรมต่อมนุษยชาติและต่อสู้คดีในการพิจารณาคดีตัวประกัน (Hostages Tria) ในปี ค.ศ. 1947 เขาได้ถูกตัดสินว่ามีความผิดจริงและให้จำคุกตลอดชีวิต จากนั้นไม่นานลิสท์ได้รับการปล่อยตัวและเสียชีวิตในปี ค.ศ. 1971
โรงเรียนราชประชานุเคราะห์ ๕๐
โรงเรียนราชประชานุเคราะห์ ๕๐ () เดิมชื่อโรงเรียนศึกษาสงเคราะห์ขอนแก่น (แต่เดิมก่อตั้งโดยใช้ชื่อว่าโรงเรียนศึกษาสงเคราะห์โนนสมบูรณ์) และปัจจุบันถูกเปลี่ยนชื่อเป็นโรงเรียนราชประชานุเคราะห์ ๕๐ สังกัด สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเมื่อวันที่ 6 ธันวาคม พ.ศ. 2519 โดยมีวัตถุประสงค์เพื่อมุ่งจัดการศึกษาสำหรับเด็กด้อยโอกาสทุกกลุ่มเป้าหมาย ปัจจุบันมีนักเรียนประมาณ 781 คน (ปีการศึกษา2560)
เป็นเครื่องหมายรูป พระมหามงกุฎ
สีเทา สีแดง
กองทัพอากาศประเทศแมนจู
กองทัพอากาศจักรวรรดิแมนจู (; ) เป็นกองทัพอากาศของประเทศแมนจูซึ่งเป็นรัฐหุ่นเชิดของจักรวรรดิญี่ปุ่น โดยเป็นผู้เชี่ยวชาญของบริษัทการบินขนส่งแมนจูกัว (ช่วงหลังเปลี่ยนชื่อเป็นสายการบินแห่งชาติแมนจูกัว) โดยเป็นลักษณะทางทหาร ถูกก่อตั้งในปีค.ศ. 1931 โดยได้รับรองให้เป็นทั้งการขนส่งและการต่อต้านตามคำสั่งของกองทัพจักรวรรดิญี่ปุ่น
ตั้งแต่ก่อตั้งประเทศแมนจูขึ้นในค.ศ. 1932 โดยช่วงแรกเรียกว่าสายการบินทางทหารแมนจู มีหน้าที่ในการขนส่งและเครื่องบินส่วนใหญ่เป็นเครื่องบินโดยสาร โดยมีเพียงการปฏิบัติการเพื่อสนับสนุน ในช่วงยุทธการซุยหยวนใน ค.ศ. 1936 โดยเป็น"กองพันอาสาอิสรภาพ" โดยมีเครื่องบิน 13 ลำเพื่อช่วยกองทัพมองโกเลียใน ในการขับไล่กองทัพจีนคณะชาติ ออกจากมณฑลซุยหยวน โดยกองทัพอากาศแมนจูยังไม่ถูกก่อตั้งอย่างเป็นทางการจนกระทั่ง กุมภาพันธ์ ค.ศ. 1937 โดยมีทหารอาสา 30 คนจากกองทัพบกจักรวรรดิแมนจู ที่ถูกส่งไปฮาร์บิน เพื่อฝึก ในขั้นต้นผู้บัญชาการกองทัพคันโต ยังไม่เชื่อใจชาวแมนจูที่จะให้ก่อตั้งกองทัพอากาศเป็นของตนเอง ดังนั้นในช่วงต้นจึงยังมีนักบินญี่ปุ่นประจำการมาก
โดยเริ่มต้นประจำการโดยประจำการอยู่ที่ฉางชุน และมีการขยายและเพิ่มและ เครื่องบินทิ้งระเบิดเบาและตั้งกองบินที่สองที่เสิ่นหยาง และกองบินที่สามที่ฮาร์บิน ระหว่างค.ศ. 1938-39 และเดือนกรกฎาคม ค.ศ. 1940 ศูนย์บัญชาการของกองทัพอากาศก็ถูกก่อตั้งขึ้นที่ฉางชุน และญี่ปุ่นได้ตัดสินใจมอบอำนาจในการใช้กองทัพอย่างมีอิสระให้กับนักบินชาวแมนจูและการให้เครื่องบินที่ทันสมัยและโรงเรียนการบินก็ถูกตั้งขึ้นที่เสิ่นหยาง โดยควบคู่ไปกับทหารและพลเรือนแต่ก็มีเหตุการณ์ที่ทำให้การพัฒนาต้องหยุดชะงักเมื่อนักบินชาวแมนจูก่อกบฏและไปเข้าร่วมกบฏหลังจากการสังหารอาจารย์ชาวญี่ปุ่นแต่กระนั้นโครงการพัฒนาก็ยังทำต่อไปและมีสามกองบินที่ถูกก่อตั้งในปีค.ศ. 1942
ในช่วงปีค.ศ. 1940-45 กองทัพอากาศแมนจูได้รับการพัฒนาอย่างมากโดยได้รับ ครูฝึก,เครื่องบินขนส่งใหม่,เครื่องบินขับไล่ใหม่ โดยได้รับเครื่องบินขับไล่ โดยได้เปิดตัวในวันการบิน 20 กันยายน ค.ศ. 1942 โดยได้รับเครื่องบินฝึกซ้อมและและได้รับเครื่องบินขนส่ง มาบางส่วนซึ่งนำมาแปลงเป็นเครื่องบินทิ้งระเบิดและยังได้รับเครื่องบินทิ้งระเบิดเบา และได้รับเงินสนับสนุนในการดัดแปลงโดยบริษัทในแมนจูและการให้การสนับสนุนจากญี่ปุ่นโดยได้รับ ในปีค.ศ. 1945และเป็นสิ่งที่ดีในการต่อต้านเครื่องบินทิ้งระเบิดโบอิง บี-29 ซูเปอร์ฟอร์เทรสโดยประมาณแล้วนักบินชาวแมนจูใช้เวลาประมาณ 20 นาทีเพื่อเตรียมตัวหลังจากการมาของเครื่องบินทิ้งระเบิดและไต่ระยะขึ้นไปถึง 7000 เมตรและมีบางลำที่ชนกันก่อนที่บี-29จะออกจากระยะไปและนักบินบางคนได้รับการฝึกแบบคามิคาเซะโดยมีรายงานว่าบี-29 ลำหนึ่งตกเพราะจากการชนกับเครื่องบิน Ki-27 และจากปฏิบัติการพายุสิงหาคมของสหภาพโซเวียต กองทัพแดง ในช่วงสิงหาคม ค.ศ. 1945 มีเครื่องบินหลายลำไม่สามารถออกรบได้และเกิดอุบัติเหตุในช่วงรบกับเครื่องบินโซเวียต
มีสามกองบินที่ก่อตั้งในปีค.ศ. 1942 จากโรงเรียนการบิน ตามแบบฉบับของกองบิน โดยมีเจ้าหน้าที่ 11 คน,เจ้าหน้าที่ทั่วไป (ไม่ใช่ชั้นสัญญาบัตร) 12-14 คนและพนักงานทั่วไป 90 คน
กองบินต่างๆในกองทัพอากาศช่วงปีค.ศ. 1941:
อุตสาหกรรมการบินของประเทศแมนจูมีไม่มากนัก โดยสร้างเครื่องบินขับไล่รุ่น ได้แต่ส่วนใหญ่ได้นำไปใช้ในกองกำลังพิเศษทางอากาศกองทัพบกจักรวรรดิญี่ปุ่นและเหลือให้แค่บางส่วนเท่านั้น
ครุยเซอร์เวทคลาสสิก
ครุยเซอร์เวทคลาสสิก () ชื่อเดิมคือ Global Cruiserweight Series เป็นรายการทัวร์นาเม้นท์ซีรีส์มวยปล้ำอาชีพ ทางช่องWWE Network จัดโดย WWE โดยผู้เข้าแข่งขันจะต้องมีน้ำหนักที่ 205 ปอนด์ หรือน้อยกว่านั้น เพื่อหาแชมป์ Cruiserweight Champion คนแรก โดยผู้เข้าแข่งขันได้มาจากหลายสมาคมอิสระ รวมสมาคมที่รู้จักกันดี เช่น Revolution Pro Wrestling, Progress Wrestling, และEvolve โดยมีนักมวยปล้ำหลายคนทั่วโลกทีเข้าร่วมการแข่งขัน 32 คน จัดขึ้นในวันที่ 23 มิถุนายน, 13 กรกฎาคม, 26 สิงหาคม, และ14 กันยายน 2016 โดยผู้ชนะคือ TJ Perkins.
ในกรณีที่ผู้เข้าร่วมอย่างเป็นทางการได้รับบาดเจ็บหรือไม่ได้ทำให้น้ำหนักเกิน 205 ปอนด์พวกเขาจะถูกแทนที่โดยผู้เข้าร่วมรายใดรายหนึ่งต่อไปนี้:
ผู้เข้าร่วมเหล่านี้ถูกนำออกจากการแข่งขันด้วยเหตุผลบางประการและถูกแทนที่ด้วยคู่แข่งรายอื่น
The following time limits were in place:
ดอกแก้วกาหลง
ดอกแก้วกาหลง เป็นละครโทรทัศน์ไทยแนวโมเดิร์นดราม่า-โรแมนติก-คอมเมดี ผลิตโดย เดอะ วัน เอ็นเตอร์ไพรส์ กำกับการแสดงโดย บรรเจิด พุทธโศภิษฐ์ (ตอนที่ 1-10) , ธนวัจน์ ปัญญารินทร์ (ตั้งแต่ตอนที่ 11 เป็นต้นไป) สร้างจากเค้าโครงเรื่องโดย นิพนธ์ ผิวเณร , ศกุนกานต์ เวชชาชีวะ , วีรพล บุญเลิศ , พัณณิฏานันท์ ศิริเลิศ , ณิชาภัทร ชนาดิศัย บทโทรทัศน์โดย ศกุนกานต์ เวชชาชีวะ , วีรพล บุญเลิศ , พัณณิฏานันท์ ศิริเลิศ , ณิชาภัทร ชนาดิศัย นำแสดงโดย นรภัทร วิไลพันธุ์,นัตยา ทองเสน,ชิตณรงค์ วิเศษสมภาคย์,นพจิรา ฤกษ์ขจรนามกุล,ลินทร์พิตา จินดาภู,ณุศรา ประวันณา,ชนาธิป พิสุทธิ์เสรีวงศ์ และ ต่อตระกูล จันทิมา ออกอากาศทาง ช่องวัน ทุกวันเสาร์-อาทิตย์ เวลา 13:00 - 14:00 น. เริ่มตอนแรกวันที่ 19 สิงหาคม พ.ศ. 2560 – 17 ธันวาคม พ.ศ. 2560 และตั้งแต่วันที่ 4 พฤศจิกายน พ.ศ. 2560 เป็นต้นไป พบกันในช่วงเวลาใหม่ของละครเรื่องนี้ คือ เวลา 12:15 - 13:15 น.
ภาคต่อของละครมีชื่อว่า ทานตะวันจันทร์วาด โดยมีตัวละครหลัก เป็น จันทร์วาด และ ตัวละครเอกชื่อว่า ทานตะวัน
รายชื่อนักแสดงนำ มีดังนี้
ผู้บริหารหนุ่มหล่อ ดีกรีนักเรียนนอก เป็นประธานกรรมการบริษัทวรินทร์กรุ๊ป เป็นคนจริงจังกับชีวิต มีนิสัยปากร้าย มักระแวง และคอยจ้องจับผิด "กาหลง" แต่สุดท้ายเขาก็กลับตกหลุมรักเธอเข้าอย่างจัง
สาวสวยผูเพรียบพร้อมที่เติบโตมาในครอบครัวมีฐานะ เป็นคนมีพรสวรรค์ในด้านการทำอาหารแต่ชีวิตต้องพลิกผันครั้งใหญ่เมื่อเธอเกิดได้รับอุบัติเหตุจนทำให้ความจำเสื่อม พร้อมกับได้ชื่อใหม่ว่า "กาหลง"
ชายหนุ่มผู้รักอิสระ เจ้าของสตูดิโอรับถ่ายภาพ เป็นคนรักเพื่อนพ้อง มีความผูกพันกับดอกแก้วตั้งแต่ยังเล็ก จึงเปรียบเสมือนเพื่อน และพี่ชายของเธอ
ลูกสาวคนสุดท้องที่เปรียบเสมือนแก้วตาดวงใจของวรินทร์กรุ๊ป เธอเติบโตมาในครอบครัวที่สมบูรณ์แบบ จึงมีนิสัยเจ้าระเบียบ และเถรตรง
หญิงสาวหน้าตาดี มีนิสัยรักสวยรักงาม และรักสบาย มีความทะเยอทะยานเกินตัว พร้อมทำทุกอย่างเพื่อให้ได้มา ซึ่งสิ่งที่ตัวเองต้องการ
ชายหนุ่มเลือดร้อน มีความมุทะลุ เจ้าอารมณ์ แต่แท้จริงแล้วเขาเป็นคนจริงใจ มีธุรกิจส่วนตัวคืออู่ซ่อมรถเล็กๆ ในตลาดบัวสาย
หลานชายของท่าน อบต. ชัย เลิศไพศาล ซึ่งนายยุทธก็ได้ร่วมมือกับแผนการร้ายของน้ำอิงเพื่อที่จะกำจัดดอกแก้วไม่ให้มาเป็นมารหัวใจของน้ำอิง
เศรษฐีนีทายาทรุ่นที่สองเจ้าของแพรทองกรุ๊ป แม่ของชิตตะวันกับจันทร์วาด เอาแต่ใจตัวเป็นใหญ่ แต่ลึกๆ แล้วเป็นคนใจดี แพรทองมีปัญหาสุขภาพ จำเป็นต้องพิถีพิถันเรื่องอาหารการกิน ทำให้เธอต้องคอยตระเวนหาแม่ครัวที่รู้ใจ จนเธอได้ลองชิมฝีมือการทำอาหารของกาหลงจน ชื่นชอบ แพรทองรัก และเอ็นดูกาหลงเป็นพิเศษ
พ่อของดอกแก้ว เป็นเศรษฐีที่ดิน ที่อยุธยา มีนิสัยสมถะ จริงใจ ขยัน พูดจริงทำจริงทำ หลังการจากไปของพวงแสด นายสิงห์ได้ ตกลงอยู่กินกับคำหวาน เพราะหวังให้คำหวานช่วยดูแลกิจการ แต่ทุกอย่างก็พังพินาศลงด้วยน้ำมือของ คำหวาน
แม่หม้ายลูกติด อาชีพนายหน้าค้าที่ดิน ยอมเข้ามาเป็นภรรยาใหม่ของนายสิงห์ เพราะหวังในสมบัติ และที่ดินของนายสิงห์ คำหวานรู้ดีว่าสิงห์ไม่ไว้ใจใครนอกจากดอกแก้ว จึงต้องการกำจัดนายสิงห์กับดอกแก้วให้พ้นทาง
พี่เลี้ยงคนสนิทของแพรทอง เป็นคนเก่าแก่ในบ้าน ซื่อสัตย์และรักครอบครัวของแพรทอง ทำให้ป้าเพ็ญจัดการวางแผนหลอกทุกคนว่ากาหลง เป็นหลานสาวของตนเอง
เลขาชิตตะวันและจันทร์วาด
ชายผู้มีอิทธิพลใหญ่ในตำบลหาดยาย อำเภอหลังสวน จังหวัดชุมพร ไม่เกรงกลัวต่อกฎหมายบ้านเมืองและความชั่วที่เขาได้ก่อร่วมกันกับนายยุทธ ลูกชายคนเดียวของเขา
เอ็นเอ๊กซ์ที อาร์ไรวาล
เอ็นเอ๊กซ์ที อาร์ไรวาล () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 27 กุมภาพันธ์ 2014 ณ สนามFull Sail University ในเมืองWinter Park, Florida
กีฬาเนตบอลในซีเกมส์ 2017
การแข่งขัน เนตบอล ที่มหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นตั้งแต่วันที่ 14 ถึง 20 สิงหาคมที่ สนามกีฬาจูอารา ใน บูกิต เกียรา.
ด้านล่างนี่คือตารางการแข่งขันสำหรับการแข่งขันเนตบอล:
ซูเปร์โกปาเดเอสปาญา 2017
ซูเปร์โกปาเดเอสปาญา 2017 เป็นการแข่งขันฟุตบอลแบบเหย้า - เยือน 2 นัด โดยจะลงเล่นในเดือนสิงหาคม ค.ศ. 2017 ระหว่างทีมชนะเลิศของ ลาลีกา ฤดูกาล 2016–17, เรอัลมาดริด, และทีมชนะเลิศของ โกปาเดลเรย์ ฤดูกาล 2016–17, บาร์เซโลนา. นี่เป็นครั้งแรกใน ซูเปร์โกปาเดเอสปาญา ที่จะมีเกม เอลกลาซีโก นับตั้งแต่ ปี 2012.
เรอัลมาดริดชนะเลิศซูเปร์โกปาเดเอสปาญาด้วยรวมผลสองนัด 5–1 ทำให้เป็นแชมป์สมัยที่ 10 ของพวกเขา.
ครึ่งแรกของนัดนี้จบลงด้วยการไม่มีประตูใดๆ เกิดขึ้น. นาทีที่ห้าในช่วงครึ่งหลัง, มาร์เซลู โยนข้ามไปแฉลบเท้าของ ปิเก, เป็นผลให้เข้าประตูตัวเอง. ในนาทีที่ 77, ลุยส์ ซัวเรซ ถูกดึงตัวล้มลงในกรอบเขตโทษโดย นาบัส, เป็นผลให้เกิดลูกจุดโทษ, ซึ่งต่อมาเปลี่ยนแปลงผลการแข่งขันโดย เมสซี. เป็นประตูที่ 25 ของเมสซี่ในการแข่งขันรายการนี้. ในนาทีที่ 80, เรอัลทำประตูที่สองของพวกเขาผ่านการเล่นเคาน์เตอร์ แอทแท็คเมื่อ อิสโก เป็นคนผ่านบอลให้ โรนัลโด เป็นผู้ยิงจากในกรอบเข้ามุมบนฝั่งขวาจากขอบเขตโทษ. โรนัลโดได้รับใบเหลืองสำหรับการถอดเสื้อของเขาซึ่งเป็นส่วนหนึ่งของท่าดีใจหลังทำประตูได้ของเขา. สองนาทีต่อมาเขากลับได้รับใบเหลืองซ้ำอีกครั้งสำหรับการเจตนาพุ่งล้มในกรอบเขตโทษเพื่อหวังได้ลูกโทษ, ซึ่งส่งผลให้เป็นใบแดง, ด้วยเหตุนี้ได้รับโทษแบนห้ามลงสนามในนัดที่สอง. ประตูสุดท้ายของเรอัลได้ประตูในนาทีที่ 90 ในรูปแบบเดียวกับประตูที่สอง, เมื่อ อาเซนซีโอ ได้ยิงในมุมซ้ายบนด้วยการผ่านบอลจาก ลูกัส บัซเกซ.
ประตูแรกมาเร็วตั้งแต่ต้นเกมในนัดที่สองจากการที่นักเตะทีมเรอัลได้ทุ้มบอลเข้ามาในนาทีที่สี่ซึ่งส่งผลให้ได้รับลูกบอลไปให้ อาเซนซีโอ เป็นผู้ยิงประตูจากระยะไกล. เก้านาทีหลังจากผ่านครึ่งชั่วโมงแรก, มาร์เซลู ครอสบอลเข้าในให้กับ แบนเซมา เพื่อควบคุมบอลและเป็นผู้จบสกอร์เองด้วยการยิงฮาล์ฟ-วอลเลย์เข้าไปตุงตาข่ายซึ่งเป็นผลการแข่งขันที่เพียงพอแล้วสำหรับชัยชนะ.
พลิกฟ้ายุทธจักรจอมทรนง
พลิกฟ้า ยุทธจักรจอมทรนง () เป็นละครโทรทัศน์ที่สร้างขึ้นในค.ศ. 2010 ซึ่งมีเนื้อเรื่องกล่วถึงจอมยุทธที่เกิดขึ้นใน ราชวงศ์หมิง นำแสดงโดย เฉิน หลง, สเตฟานี่ เสี่ยว, จง ฮั่นเหลียง ออกอากาศทางช่อง เกยโจว ทีวี ในจีน ส่วนในไทย จะออกอากาศที่ช่อง 3 เอสดี ซึ่งออกอากาศตอนจบในวันที่ 13 สิงหาคม พ.ศ. 2560
เว่ยจงเสียน หัวหน้าองรักษ์ แห่งวังหลวงวางแผนให้เกิดความแตกแยกในยุทธภพ กำจัดสำนักต่างๆที่เป็นปฏิปักษ์ จินซื่ออี๋จอมยุทธแห่งยุคซึ่งเก็บตัวอยู่ที่เกาะร้างตงไห่เป็นเวลายี่สิบกว่าปี มอบหมายจินจู๋หลิวลูกชายให้ออกไป จากเกาะร้างเดินทางไปจงหยวนเพื่อปฏิบัติภารกิจลับ
จินจู๋หลิวจึงต้องเผชิญกับความบาดหมางและการแก่งแย่งมากมายในยุทธภพ
สื่อไป๋โตวเจ้าพันธมิตรหกสำนักมีความปรารถนาที่จะผูกสัมพันธ์กับเว่ยกงกงและราชสำนักจึงได้สยบพรรคกระยาจกเพื่อให้ความฝันที่จะรวบรวมยุทธภพเป็นหนึ่งเดียวเป็นจริงขึ้นมา อีกด้านหนึ่ง ศิษย์ที่หลงเหลืออยู่ของพรรคมารฟ้า ซึ่งถูกจินซื่ออี๋กวาดล้างเมื่อยี่สิบปีก่อนได้รวบรวมไพร่พลตระเตรียมการเพื่อเชื้อเชิญลี่หนันซิงทายาทประมุขพรรคมารฟ้า กลับสู่ยุทธภพเพื่อสร้างความหายนะ
สื่อหงอิงน้องสาวของสื่อไป๋โตวอุปนิสัยเย่อหยิ่ง หลังจากที่สื่อหงอิงและจินจู๋หลิวรู้จักกันแล้ว ทั้งสองก็บังเกิดความรักที่คลุมเครือต่อกัน...
ซูแปร์โกปปาอีตาเลียนา ฤดูกาล 2017
ซูแปร์โกปปาอีตาเลียนา ฤดูกาล 2017 เป็นครั้งที่ 30 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 13 สิงหาคม ค.ศ. 2017 ที่กรุง โรม, ประเทศอิตาลี. ประกอบกับ ยูเวนตุส ชนะเลิศทั้งสองรายการทั้งแชมป์ เซเรียอา ฤดูกาล 2016–17 และ โกปปาอีตาเลีย ฤดูกาล 2016–17, เกมนี้เป็นการลงสนามระหว่าง ยูเวนตุส และทีมรองชนะเลิศโกปปาอิตาเลีย ฤดูกาล 2016–17, ลาซีโอ. ลาซีโอเอาชนะนัดนี้ไปได้ 3–2 และครองแชมป์ซูแปร์โกปปาของพวกเขาได้เป็นสมัยที่สี่.
บานานาสปลิต
บานานาสปลิต () เป็นของหวานที่มีส่วนประกอบเป็นไอศกรีม เสิร์ฟพร้อมกล้วยที่ผ่าตามยาว ส่วนประกอบของบานานาสปลิตมีหลากหลาย แต่ดั้งเดิมจะเสิร์ฟด้วยไอศกรีมสามรสคือ วานิลลา, ช็อกโกแลตและสตรอว์เบอร์รี ราดด้วยซอสช็อกโกแลต, สตรอว์เบอร์รีและสับปะรด ด้านบนตกแต่งด้วยถั่ว (มักใช้ถั่วลิสงหรือวอลนัต) วิปครีมและเชอร์รีมาราสชีโน
ในปี ค.ศ. 1904 เดวิด อีแวนส์ สตริกเกลอร์ เภสัชกรฝึกหัดจากเมืองเลโทรบ รัฐเพนซิลเวเนีย เป็นผู้คิดค้นไอศกรีมซันเดที่มีส่วนประกอบเป็นกล้วยขึ้น เมนูนี้ขายในราคา 10 เซ็นต์และได้รับความนิยมอย่างแพร่หลาย สูตรที่ได้รับความนิยมที่ตีพิมพ์ในปี ค.ศ. 1907 ประกอบด้วยกล้วยผ่าตามยาว ไอศกรีมสองก้อนซึ่งตรงกลางตกแต่งด้วยวิปครีมและเชอร์รีมาราสชีโน โดยไอศกรีมก้อนหนึ่งตกแต่งด้วยถั่ว ส่วนอีกก้อนตกแต่งด้วยผลไม้ ในปี ค.ศ. 2004 เมืองเลโทรบเฉลิมฉลองในโอกาสครบรอบ 100 ปีของบานานาสปลิต ในปีเดียวกัน สมาคมผู้ค้าไอศกรีมแห่งชาติ (NICRA) ให้การรับรองว่าเมืองเลโทรบเป็นต้นกำเนิดของบานานาสปลิต
ด้านเมืองวิลมิงตัน รัฐโอไฮโออ้างสิทธิ์เช่นกันว่าเป็นต้นกำเนิดของบานานาสปลิต โดยในปี ค.ศ. 1907 เออร์เนสต์ ฮาซาร์ด เจ้าของร้านอาหารต้องการดึงดูดนักเรียนจากวิทยาลัยวิลมิงตัน เขาจึงจัดให้มีการประกวดเมนูไอศกรีมขึ้นในหมู่ลูกจ้างในร้าน แต่ไม่มีใครชนะ ฮาซาร์ดจึงคิดเมนูบานานาสปลิตขึ้นเอง เพื่อเป็นการเฉลิมฉลองดังกล่าว เมืองวิลมิงตันจะจัดเทศกาลบานานาสปลิตขึ้นในช่วงเดือนมิถุนายนของทุกปี
ผ่านรกทะลุตะวัน
ผ่านรกทะลุตะวัน () เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 1996 กำกับโดย โรเบิร์ต รอดริเกซ นำแสดงโดย จอร์จ คลูนีย์, เควนทิน ทาเรนติโน ภาพยนตร์เรื่องนี้มีภาคต่อคือ พันธุ์นรกผ่าตะวัน และ เขี้ยวนรกดับตะวัน
เรื่องราวสองพี่น้องตระกูลเจคโค สองอาชญากรจอมวายร้าย ทำการลักพาตัวบาทหลวง และ ลูกทั้งสองคน มุ่งลงใต้เพื่อหาที่กบดานในบาร์แห่งหนึ่ง ในแม็กซิกัน แต่เมื่อโฉมหน้าที่แท้จริงของเหล่าขาประจำในบาร์ปรากฏออกมาเป็น ผีดูดเลือด พวกเขาจึงต้องงัดเอาทุกอย่างที่หาได้มาต่อกรกับฝูงปีศาจ
ลาลิกา ฤดูกาล 2017–18
การแข่งขันฟุตบอลลาลิกา ฤดูกาล 2017–18 () หรือในชื่อว่า ลาลิกา ซันตันเดร์ () ตามชื่อผู้สนับสนุน เป็นฤดูกาลที่ 87 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473.
เรอัลมาดริด คือทีมแชมป์เก่าจากเมื่อฤดูกาลที่ผ่านมา.
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลีกา ฤดูกาล 2016–17 และอีก 3 ทีมที่ขึ้นมาจากเซกุนดาดีบีซีออน แบ่งเป็น 2 ทีมที่อันดับดีที่สุดในเซกุนดาดีบีซีออน (สปอร์ติงเดคีคอนและโอซาซูนา) และ กรานาดา เป็นหนึ่งทีมที่มาจากผู้ชนะในรอบเพลย์ออฟ
อัตเลตีโกมาดริด จะลงเล่นที่สนามใหม่ของพวกเขา, ลาเปย์เนตา, แทนที่สนามกีฬาเดิมของพวกเขา, สนามกีฬาบีเซนเตกัลเดรอน, ที่พวกเขาลงเล่นตั้งแต่เปิดสนามในปี ค.ศ. 1967.
เดปอร์ตีโบ ลา โกรูญา ได้ลงนามสัญญาในการเป็นผู้สนับสนุนให้กับ อาบันกา สำหรับการเปลี่ยนชื่อสนามเป็น อาบันกา-เรียซอร์.
หลังจากการเลื่อนชั้นครั้งแรกของพวกเขาสู่ลาลิกา, คิโรนา จะขยายตัวสนาม เอสตาดี มอนตีลีบี เป็นการชั่วคราวสำหรับเจ้าของสนามและจำนวนผู้ชมอยู่ที่ประมาณ 13,500 คน. ผู้เล่นที่ทำคนเดียว 4 ประตู; (H) – เหย้า ; (A) – เยือนแมตช์ที่ลงเล่น หลังปิดประตูสนาม เป็นการไม่นับรวม.
พันธุ์นรกผ่าตะวัน
พันธุ์นรกผ่าตะวัน () เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 1999 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสองของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน ภาพยนตร์เรื่องนี้มีภาคต่อคือ เขี้ยวนรกดับตะวัน
เนื้อเรื่องกล่าวถึงห้าอาชญากร นำทีมโดย บั๊ก รวมตัวกันวางแผนปล้นธนาคารในเม็กซิโก ในระหว่างทางไปจุดนัดพบ เกิดเหตุไม่คาดฝันให้ต้องแวะเข้าไปพักในบาร์แปลกประหลาด หนึ่งในกลุ่มโจรถูกค้างคาวผีที่บินมาจากบาร์กัดเข้า เลยกลายเป็นแวมไพร์ และนั่นจะกลายเป็นฝันร้ายที่รอคอยอาชญากรนอกกฎหมาย และเจ้าหน้าที่ที่จะตามมา เขาจะต้องเลือกว่า ชีวิต กับ เงิน เขาจะเลือกอะไร
พระสนมเซียว
พระสนมเซียว ( , ? – 1198) พระสนมเอกในตำแหน่ง ซูเฟย (Shufei) พระสนมเอกใน จักรพรรดิถังเกาจง (หลี่จื้อ) จักรพรรดิองค์ที่ 3 แห่ง ราชวงศ์ถัง พระองค์เป็นที่โปรดปรานขององค์จักรพรรดิมากโดยมีพระราชโอรส 1 พระองค์และพระราชธิดา 2 พระองค์
พระองค์มีพระประวัติน้อยมากแต่สันนิษฐานว่าได้เข้ามาถวายตัวเป็นบาทบริจาริกาตั้งแต่รัชสมัย จักรพรรดิถังไท่จง จักรพรรดิองค์ที่ 2 พระราชบิดาของจักรพรรดิเกาจงครั้งองค์จักรพรรดิเกาจงยังคงเป็นองค์ชายรัชทายาทโดยพระองค์มีพระประสูติกาลพระโอรสองค์แรกคือองค์ชาย หลี่ซู่เจี๋ย เมื่อ พ.ศ. 1188 หรือก่อนที่องค์ชายรัชทายาทจะขึ้นสืบราชบัลลังก์ใน พ.ศ. 1192 ต่อมาจักรพรรดิเกาจงได้แต่งตั้งให้บาทบริจาริกาแซ่เซียวเป็นพระสนมซู่เฟยซึ่งเป็นพระสนมขั้น 2
ต่อมา จักรพรรดินีหวัง จักรพรรดินีในจักรพรรดิเกาจงได้วางแผนให้องค์จักรพรรดิรับ อู่เม่ยเหนียง อดีตพระสนมในจักรพรรดิไท่จงซึ่งจักรพรรดิเกาจงเคยมีสัมพันธ์มาก่อนตั้งแต่เป็นองค์ชายรัชทายาทซึ่งต่อมาคือจักรพรรดินี บูเช็กเทียน เข้ามาเป็นพระสนมเอกเพื่อหวังจะให้จักรพรรดิเกาจงลืมพระสนมเซียวและจะได้กำจัดพระสนมอู่ไปพร้อมกับพระสนมเซียวแต่ในท้ายที่สุดจักรพรรดินีหวังและพระสนมเซียวก็ถูกพระสนมอู่วางแผนใส่ร้ายจนถูกปลดเป็นสามัญชนและประทานยาพิษจนสิ้นพระชนม์เมื่อ พ.ศ. 1198
จักรพรรดินีจ่างซุน
จักรพรรดินีจางซุน ( , พระนามเดิมไม่ปรากฏ , 1144 – 28 กรกฎาคม 1179) ต่อมาได้รับการสถาปนาเป็น จักรพรรดิเหวินเต๋อชุนเฉิง ("Empress Wendeshunsheng") เรียกแบบย่อ ๆ ว่า จักรพรรดินีเหวินเต๋อ ("Empress Wende") จักรพรรดินีพระองค์แรกและพระองค์เดียวใน จักรพรรดิถังไท่จง จักรพรรดิองค์ที่ 2 แห่ง ราชวงศ์ถัง และเป็นพระพันปีหลวงใน จักรพรรดิถังเกาจง จักรพรรดิองค์ที่ 3
พระองค์มีพระเชษฐาที่สำคัญคนหนึ่งคือ จ่างซุน อู๋จี้ ซึ่งเป็นกำลังสำคัญในการโค่น ราชวงศ์สุย สถาปนาราชวงศ์ถังและเชิญ หลี่หยวน ขึ้นเป็น จักรพรรดิถังเกาจู่ ร่วมกับองค์ชาย หลี่ซื่อหมิน พระโอรสองค์รองของจักรพรรดิเกาจู่
ภายหลัง เหตุการณ์ที่ประตูเสฺวียนอู่ เมื่อ พ.ศ. 1169 จักรพรรดิเกาจู่ได้สละราชบัลลังก์ให้กับองค์ชายหลี่ซื่อหมินที่รัชทายาทขึ้นสืบราชบัลลังก์เป็นจักรพรรดิไท่จงใน พ.ศ. 1171 พระองค์ได้สถาปนาองค์หญิงรัชทายาทจางซุนขึ้นเป็นจักรพรรดินีแต่จักรพรรดินีจางซุนก็สิ้นพระชนม์อย่างกระทันหันเมื่อวันที่ 28 กรกฎาคม พ.ศ. 1179
เขี้ยวนรกดับตะวัน
เขี้ยวนรกดับตะวัน () เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 2000 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสาม และเป็นภาคสุดท้ายของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน และ พันธุ์นรกผ่าตะวัน
ย้อนหลังกลับไปสู่ปี ค.ศ. 1913 เพื่อบอกเล่าถึงสาวสวยนางหนึ่ง กับการจ่ายค่าธรรมเนียมนอกกฎหมายในเมืองเล็กๆ แห่งหนึ่งกลางทะเลทราย เพื่อที่จะได้รอดพ้นจากโทษแขวนคอ และเมื่อราตรีกาลแห่งความน่าสะพรึงกลัวมาถึง พวกเขาได้มารวมตัวกันในโรงแรมอันเงียบงันแห่งหนึ่ง เพื่อที่จะพบกับสิ่งที่ไม่คาดฝัน ว่าจะเกิดขึ้น ซึ่งได้เปลี่ยนชีวิตนี้ของเธอไปซั่วนิรันดร์
รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทละครโทรทัศน์
รางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงหญิงที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงหญิงที่ได้เข้าชิงสาขานี้จะต้องเป็นนักแสดงหญิงที่รับบทสมทบในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงสมทบหญิงยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
พระยาพิพัฒนธนากร (ฉิม โปษยานนท์)
มหาอำมาตย์ตรี พระยาพิพัฒนธนากร (ฉิม โปษยานนท์) (7 กันยายน พ.ศ. 2426 - 4 กรกฎาคม พ.ศ. 2497) อดีตเจ้ากรมฝิ่น (กรมสรรพสามิต)
มหาอำมาตย์ตรี พระยาพิพัฒนธนากร (ฉิม โปษยานนท์) เป็นบุตรหลวงวารีราชายุกต์ (โป๊ โปษยานนท์) และท่านเสงี่ยม บุตรพระยาภักดีภัทรากร (ภัทรนาวิก) เกิดเมื่อ วันที่ 7 กันยายน พ.ศ. 2426 ตรงกับวันศุกร์ ขึ่น 6 ค่ำ เดือน 20 จุลศักราช 1245 เวลายํ่ารุ่ง 15 นาที ณ บ้านโปษ์กี่ ริมแม่นํ้าเจ้าพระยาฝั่งธนบุรี
เมื่อเยาว์ท่านบิดาได้หาจีนแสมาเป็นครูสอนหนังสือจีนอยู่กับบ้าน ครั้นอายุ 9 ขวบ ท่านบิดาได้ส่งออกไปศึกษาหนังสือจีน ที่บ้านเอ้าเคยกิม เมืองแต้จิ๋ว ในประเทศจีน เรียนอยู่ได้ 3 ปี ท่านบิดาได้เรียกกลับมาเมืองไทย ในปี พ.ศ. 2437 ขณะที่มีอายุได้ 12 ปี ได้เข้าเรียนหนังสือที่โรงเรียนอัสสัมชัญ เมื่อออกจากโรงเรียนอัสสัมชัญ ได้เข้าฝึกทำงานที่ห้างบอเนียวกัมปะนี 1 ปี จึงได้ลาออกมาทำการอุปสมบทในปี พ.ศ. 2446 ที่วัดทองนพคุณ ครบพรรษาจึงสึกแล้วได้ทำงานอยู่กับบิดา (หลวงวารีราชายุกต์) อายุ 23 ปี
พ.ศ. 2450 อายุ 23 ปี หม่อมเจ้าปิยะภักดีนาถ สุประดิษฐ์ได้ให้คนมาตามให้เข้ารับราชการในกรมฝิ่น (กรมสรรพสามิต) ทรงแต่งตั้งให้เป็นหัวหน้ากองคลังรักษาและควบคุมกองบรรจุฝิ่นใส่อับ ได้รับพระราชทานเงินเดือนเริ่มตันเดือนละ 300 บาท เมื่อออกจากราชการแล้ว มหาอำมาตย์ตรี พระยาพิพัฒนธนากรได้ประกอบการค้าและได้เป็นประธาน บริษัทไทยพาณิชย์ประกันภัย จำกัด บริษัทรวมรถยนต์ประกันภัย จำกัด บริษัทคลังสินค้าเอเชีย จำกัด และบริษัทธนาคารเอเชีย ได้เป็นกรรมการอีกหลายบริษัท เช่น บริษัทประกันคุ้มภัย จำกัด บริษัทไทยประกันชีวิต บริษัทไทยเศรษฐกิจ บริษัทสามัคคีประกันภัย บริษัทเกลือไทย จำกัด ฯลฯ แม้จะออกจากราชการแล้วท่านก็ยังช่วยเหลือทางราชการ เช่น รับเป็นกรรมการสภากาชาดไทย กรรมการสมาคมปราบวัณโรค กรรมการพระคลังข้างที่ เป็นประธานกรรมการส่งเสริมสันติราษฎร์ เป็นสมาชิกวุฒิสภาและเป็นเทศมนตรีธนบุรี
ทางพระมหากษัตริย์ มหาอำมาตย์ตรี พระยาพิพัฒนธนากรเทิดทูนพระมหากษัตริย์ เมื่อพระเจ้าอยู่หัวรัชกาลที่ 8 สวรรคต ท่านได้เป็นหัวหน้ารวบรวมพวกพ่อค้าชาติต่างๆ ที่ท่านรู้จักให้ร่วมกันบำเพ็ญกุศลทูลเกล้าฯ ถวายทุก 7 วัน ความทรงทราบถึงสมเด็จพระเจ้าอยู่หัวรัชกาลที่ 9 จึงทรงพระกรุณาโปรดเกล้าฯ พระราชทานเหรียญรัตนาภรณ์แก่ท่าน
เมื่อมหาอำมาตย์ตรี พระยาพิพัฒนธนากรถึงแก่อนิจกรรม ท่านได้รับพระราชทานโกศใส่ศพเป็นพิเศษ
มหาอำมาตย์ตรี พระยาพิพัฒนธนากร มีบุตร 10 คน และมีบุตรี 10 คนดังนี้:
บุตร:
บุตรี:
การขอประชามติโดยบังคับ
การขอประชามติโดยบังคับ หรือ การลงประชามติโดยบังคับ
หรือ การลงประชามติแก้ไขรัฐธรรมนูญ หรือ การลงประชามติแก้ไขกฎบัตร
เป็นกลไกทางประชาธิปไตยโดยตรงในประเทศสวิตเซอร์แลนด์
ที่บังคับให้มีการลงประชามติในเรื่องที่รัฐบาลระดับสหพันธรัฐ ระดับรัฐ หรือระดับเทศบาล ไม่ว่าจะเป็นฝ่ายนิติบัญญัติหรือฝ่ายบริหาร ต้องการตัดสิน
เช่นการเปลี่ยนรัฐธรรมนูญ การเข้าร่วมเป็นภาคีกับหน่วยการปกครองอื่น ๆ ไม่ว่าจะในระดับสหพันธรัฐหรือรัฐ
การตัดสินใจเรื่องงบประมาณของฝ่ายนิติบัญญัติหรือฝ่ายบริหารของรัฐบาลระดับรัฐหรือระดับเทศบาล
การเปลี่ยนรัฐธรรมมนูญของสหพันธรัฐจำต้องได้เสียงข้างมากจากทั้งประชาชนและจากรัฐ (double majority)